Document ID: 31994D0064

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Φεβρουαρίου 1994 για την τροποποίηση της απόφασης 93/663/ΕΚ σχετικά με την ειδική χρηματοδοτική συμμετοχή της Κοινότητας για την καταπολέμηση του αφθώδους πυρετού στην Ιταλία (Το κείμενο στην ιταλική γλώσσα είναι το μόνο αυθεντικό) (94/64/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/424/ΕΟΚ του Συμβουλίου της 26ης Ιουνίου 1990 σχετικά με τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 93/439/ΕΟΚ της Επιτροπής (2), και ιδίως το άρθρο 11,
Εκτιμώντας:
ότι κρούσματα αφθώδους πυρετού εκδηλώθηκαν σε ορισμένες περιοχές της Ιταλίας από το Φεβρουάριο έως και τον Ιούνιο του 1993-
ότι η εμφάνιση της ασθένειας αυτής ενέχει σοβαρό κίνδυνο για τα ζώα της Κοινότητας και, προκειμένου να συμβάλει στην εξάλειψη της ασθένειας το ταχύτερο δυνατόν, η Κοινότητα έχει τη δυνατότητα να αποζημιώσει τις απώλειες που προκλήθηκαν-
ότι, μόλις επιβεβαιώθηκε επίσημα η παρουσία αφθώδους πυρετού, οι ιταλικές αρχές έλαβαν κατάλληλα μέτρα, και ιδίως τα μέτρα που απαριθμούνται στο άρθρο 3 παράγραφος 2 της αποφάσεως 90/424/ΕΟΚ και τις ανάλογες διατάξεις της οδηγίας 85/511/ΕΟΚ του Συμβουλίου της 18ης Νοεμβρίου 1985 σχετικά με τη θέσπιση κοινοτικών μέτρων για τον έλεγχο του αφθώδους πυρετού (3), όπως τροποποιήθηκε τελευταία από την οδηγία 92/380/ΕΟΚ της Επιτροπής (4)- ότι τα εν λόγω μέτρα γνωστοποιήθηκαν από τις ιταλικές αρχές-
ότι, με βάση την απόφαση 93/230/ΕΟΚ της Επιτροπής (5), η Κοινότητα συνεισέφερε τη χρηματοδότηση για την εξάλειψη του αφθώδους πυρετού στην Ιταλία-
ότι η συνεισφορά αυτή συνεχίστηκε για επιπλέον περίοδο, βάσει της απόφασης 93/663/ΕΚ της Επιτροπής (6), βάσει της οποίας επίσης θεσπίστηκαν μέτρα ελέγχου για τη διακίνηση ζώων των ευπρόσβλητων ειδών στην επαρχία της Caserta- ότι κρίνεται σκόπιμο να τροποποιηθούν αυτά τα μέτρα ελέγχου για να ληφθεί υπόψη η παρούσα κατάσταση της νόσου και η μείωση των μέτρων που θεσπίστηκαν βάσει της απόφασης 93/180/ΕΟΚ της Επιτροπής της 26ης Μαρτίου 1993 σχετικά με ορισμένα μέτρα προστασίας από τον αφθώδη πυρετό στην Ιταλία και για την κατάργηση της απόφασης 93/168/ΕΟΚ (7), όπως τροποποιήθηκε τελευταία από την απόφαση 93/419/ΕΟΚ (8)-
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/663/ΕΚ διά της παρούσης τροποποιείται ως εξής:
1. Στο άρθρο 1 στοιχείο γ), οι λέξεις "Άρθρο 3.3" αντικαθίστανται από τις λέξεις "Άρθρο 3".
2. Στο άρθρο 2, η παράγραφος 3 διαγράφεται.
3. Στο άρθρο 3, οι παράγραφοι 1 και 2 διαγράφονται.
4. Στο άρθρο 3, η παράγραφος 3 παίρνει τον αριθμό 1 και η ημερομηνία "30 Νοεμβρίου" αντικαθίσταται από την ημερομηνία "31 Δεκεμβρίου".
Άρθρο 2
Η παρούσα απόφαση αποευθύνεται στην Ιταλία.
Βρυξέλλες, 1 Φεβρουαρίου 1994.

Labels: 11
15
18
6